Steinkirka

''Se også Steinkirka (skulptur) i Evenes
Steinkirka i Vassfjellet i Trondheim kommune er tre steinblokker som tilsammen danner et «kirkebygg». Steinsammenstillingen finnes ved stien fra Tanem og opp mot Vassfjellet.

Tre steinblokker er fra naturens side stilt opp mot hverandre. De har en gang i tiden løsnet fra fjellet ovenfor og dannet en formasjon med to «spir og et skip». I hulrommet mellom to av blokkene dannes et åpent rom, med plass til flere personer. Spirene er mellom 6 og 7 meter høye, med en dybde på ca. 5 meter.

Det knytter seg ofte historier til slike naturfenomen. En historie er at en bonde i Klæbu savnet en av sauene sine etter sankingen en høst. Utpå våren dukket sauen plutselig opp. Da han fulgte sporene i snøen, ledet de ham fram til Steinkirka hvor sauen hadde overvintret.

Referanser

Eksterne lenker
 Bilde av Steinkirka i Vassfjellet

Kulturminner i Trondheim
Klæbu